Guillelmus*, Dei gratia sanctę Crisopolitanę aecclesię servus, venerabili fratri et amico karissimo donno Jerentoni, Divionensi abbati, salutem in Xpisto continuam. Si religiosorum virorum justis peticionibus assensum pietatis prebemus, ad utriusque vitę commodum nobis proficere credimus. Tuę itaque petitioni satisfacientes, assignamus ęcclesię tuę Divionensi, tibique et successoribus tuis, duas ęcclesias, quas [421] ab antecessore nostro obtinueras, alteram in villa quę dicitur Sarcofagus, alteram in altera quę vocatur Montiniacus: quas, salvo jure Bisontinę ęcclesię, tibi et ęcclesię tuę in perpetuum possidendas concedimus, ad consensum clericorum nostrorum et Stephani* cantoris, in cujus archidiaconatu sunt eędem ęcclesię. Hujus igitur paginę, sigilli nostri impressione signatę et virorum autenticorum testimonio confirmamus hoc donum; et ne quis illud infringere pertemptat, pontificali interdicimus auctoritate. Testes qui interfuerunt: Guido*, abbas Alpensis. Erluinus, canonicus regularis, testis. Magnerius*, decanus Sancti Johannis, testis. Stephanus cantor, testis. Oddo, canonicus Divionensis, testis. Lambertus, prior Sancti Marcelli, testis. Landricus, capellanus abbatis, testis. Lambertus alter, Divionensis monachus, prius Bisontinus canonicus, testis. Agnardus, testis. Ego Bonifilius* recognovi. Datum Bisontii .IIII. nonas octobris. Locus sigilli impressi..